钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

相对三角形有两锐角一钝角

如上甲乙丙形三皆钝角即相对乙丙丁形其乙丙为两锐角丁为钝角球上三角形之三角并大于两直角

有二直角即大何况一直一钝以上

割圆篇第二

《总论》：〈凡二十六条。〉

三角形有六率，三角三边是也。测三角形者，于六率
中先得其三，而测其馀三也。

《测三角形》者，止测其线，非测其容。测或作推，或作解，下文通用。

《测三角形》，必藉同比例法。〈亦曰三率法〉同比例者四率，同
比例先有三而求第四也，故《三角形》之六率，其比例
欲定，其分数欲明。

《三角形》六率之比例，其中用弧者最为难定。何者？圆
线与直线之比例，从古至今，未有其法故

“三角形何以有弧？”曰：“球上三角形，其三边皆弧也，其
三角皆弧角也，即平面三角形。其可以直线测者，三
边耳。欲测其角，非弧不得。而弧为圆线，无数可测，故
测弧者必求其与弧相当之直线。”

与弧相当之直线者，割圆界而求其直线之分，与弧
分相当者是也。

割圆之直线有四：一曰弦，一名“通弦”，二曰“半弦”，皆在。